Държавен вестник, бр. 80, 2017 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  80
Чл. 34. (1) Текущият ремонт на огнестрелни 
оръжия е непланов ремонт, минимален по 
обем, след извършването на който се осигурява 
нормална работа на огнестрелните оръжия до 
поредния планов ремонт.
(2) При текущия ремонт се регулират или 
заменят неизправни части и се извършва 
проверка и регулировка на отделни меха-
низми и на оръжието като цяло. Ремонтът 
се извършва от ремонтните работилници на 
ведомства и дружества, с които ДКСИ има 
сключен договор.
(3) Неизправности, за отстраняването на 
които е необходим текущ ремонт, както и 
нарушаване на антикорозионното покритие не 
са основание за преминаване на огнестрелните 
оръжия в по-ниска категория.
Чл. 35. (1) Средният ремонт на огне-
стрелни оръжия е планов ремонт, при който 
се възстановяват тактико-техническите им 
характеристики.
(2) Ремонтът по ал. 1 се извършва в про-
изводствено-ремонтни бази на ведомства 
и дружества, с които ДКСИ има сключен 
договор, или след възлагане на обществена 
поръчка при условията и по реда на Закона 
за обществените поръчки и подзаконовите 
актове по прилагането му.
Чл. 36. Основният ремонт на огнестрелни 
оръжия е планов ремонт, при който се възста-
новяват тактико-техническите характеристики 
и техническите ресурси на всички съставни 
части на огнестрелните оръжия. Той се из-
вършва в производствено-ремонтни бази на 
ведомства и дружества, с които ДКСИ има 
сключен договор, или след възлагане на об-
ществена поръчка при условията и по реда 
на Закона за обществените поръчки и подза-
коновите актове по прилагането му.
Чл. 37. Разснарядяването, унищожаването и 
утилизацията на боеприпаси, взривни вещества 
и пиротехнически изделия, невзривили се при 
учебно-бойни стрелби, се извършват по реда 
на Закона за оръжията, боеприпасите, взрив-
ните вещества и пиротехническите изделия.
Чл. 38. (1) В зависимост от техническото 
състояние и от характера на необходимия 
ремонт оръжията се разделят на 5 категории, 
а боеприпасите и пиротехническите изде-
лия – на 3 категории, съгласно приложение 
№ 4.
(2) Въз основа на категорията на оръжията, 
боеприпасите и пиротехническите изделия 
(ОБПИ) се извършва качественият им отчет, 
определя се степента им на годност и необ-
ходимият ремонт за тяхното възстановяване.
(3) Категоризирането на ОБПИ, включи-
телно промяната на категориите на ОБПИ, се 
извършва от комисии, назначени със заповед 
на председателя на ДКСИ. За извършеното ка-
тегоризиране комисиите изготвят протоколи.
Г л а в а  ш е с т а
НОСЕНЕ И УПОТРЕБА НА СЛУЖЕБНО 
ОРЪЖИЕ
Чл. 39. (1) Право да носят служебно оръжие 
имат само държавните служители от дирекция 
„Специална куриерска служба“ на Държавната 
комисия по сигурността на информацията, 
които осъществяват дейности по чл. 81, ал. 2 
от Правилника за прилагане на закона за за-
щита на класифицираната информация (ДВ, 
бр. 115 от 2002 г.).
(2) Право да носят оръжие имат служители-
те по ал. 1, които са преминали първоначален 
курс на обучение по стрелкова подготовка и 
инструктаж за боравене с конкретната систе-
ма стрелково оръжие, което им е зачислено.
(3) Обучението по ал. 2 се организира от 
дирекция „Човешки ресурси“ съвместно с 
дирекция „Сигурност“. Обучението се про-
вежда съгласно Наредба № Iз-575 от 2011 г. за 
условията и реда за провеждане на курсове 
за безопасно боравене с огнестрелно оръжие 
(ДВ, бр. 22 от 2011 г.).
(4) Държавните служители удостоверяват 
правото да носят служебно оръжие със слу-
жебната си карта.
Чл. 40. Служителите са длъжни да съхра-
няват и да пазят от противозаконно отнема-
не, загубване, повреждане или унищожаване 
зачисленото им служебно оръжие.
Чл. 41. Държавните служители по чл. 39, 
ал. 1 изпълняват служебните си задължения 
със зачисленото им служебно оръжие.
Чл. 42. (1) Пистолетите и револверите се 
носят в кобур по тялото.
(2) Кобурът трябва да осигурява бърз достъп 
до ръкохватката на оръжието от стрелящата 
ръка, бързото му изваждане, скритото носене 
и да изключва случайното му изпадане. При 
възможност могат да се използват кобури с 
предпазни заключващи механизми (допъл-
нителни устройства за задържане), които да 
затрудняват ваденето на оръжието от напа-
дател при близък контакт.
(3) Кобурът не трябва да позволява достъп 
до спусъка при прибрано оръжие. Вътрешна-
та му страна не бива да премества лоста на 
предпазителя при поставяне или изваждане 
на пистолета.
(4) Забранява се оставянето на служебно 
оръжие без надзор.
Чл. 43. Забранява се откритото носене на 
служебно оръжие, освен когато това се нала-
га за изпълнението на конкретно служебно 
задължение.
Чл. 44. Допуска се носенето на служебно 
оръжие с патрон в патронника на цевта, ко-
гато това е необходимо за изпълнението на 
конкретно служебно задължение.